Last saved by: dagmara

02.10.2010

43 - Cýрат Аззухруф [Хазаллаш]
[Маккахь доьссина ‚ 89 аят ду]
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Хьá-мийм [Аллах1 т1ех дика хууш ву х1окху элпех Шéна луург] 
2.[нийсадерг] Билгалдечу жайнόра , 
3.Баккъаллá а Оха  [дан ма] дира [досса ма дира] и 1аьрбийн [маттахь] къуръáн , шу [цуьнан маь1нех] кхéтийтархьама . 
4.Баккъалла а и [къуръáн] - Тхуна гергарчу [лавхьулмахьфуз όлучу] нáна-жайнахь - даздинарг , [к1оргéра] кхéтам [чулáцам] берг ма ду . 
5.Оха [мýха] дуьту [сацадо] ткъа шоьх хьахор [къуръáн] д1атесна , шу [тиларехь] т1ехдаьлла къам хиларна ?! 
6.Хийла пайхамар вахийтина Оха хьалха [д1а] баханчаьрна . 
7.Цхьá пайхамар ца вόг1ура цаьрна  , уьш шех кхаьрдаш [цабéшаш] бен . 
8.Оха х1аллак бира цáрел [хьан къόмал] а ч1όг1а ницкъ берш . Д1адахара хьалха [д1а] баханчéран [х1аллак хиларан] масал . 
9.[Дéлόра] Ахьа цаьрга хаьттича : « Хьá кхоьллина стигланаш а , латтá а ? » Цáра [мук1арлонца] эра ма дара : « Уьш кхоьллина нуьцкъалчо , хуучо » .  
10.Шá шуна лаьттах áга дина волу . Цу т1ехь шуна нéкъаш дина , шу [шайн 1áлашонна т1е] нисдалийтархьама . 
11.Ша стиглара [дог1ан] хи доссийна волу [шуна оьшучу] бáрамехь . Т1аккха Оха денбира цуьнца [бакъа] белла [болу] мохк . Иштта [дендина] áрадόхур ду шу а [лахьтичуьра] . 
12.Шá массό а и шинакéпарнаш кхоьллина волу . Цо шуна дина х1урд-кéманех а , хьайбанех а шу [шéна] т1ехуург . 
13.Цéран баккъаш т1е шу д1анисдалийтархьама а , т1аккха шоьга шайн Дéлан зовкх хьахадайтархьамá а , цу т1ехь шу д1анисделча , [иштта] шоьга áлийтархьама а : « Ц1ена ву-кх , Шá х1ара тхуна муьт1ахь динарг , тхо ма дáцара цу т1ехь ницкъ кхόчуш . 
14.Баккъалла а тхо тхайн Дéле доьрзур ма ду » . 
15.Цáра [керстанаша] Цунна дира Шен лайшха [цхьа] дáкъа [тераниг] . Баккъалла а [и όлу] адам билгала керста ма ду . 
16.Я [аш мýха όлу] Цо битана Шá кхуллучух [болу] йо1арий [Шена] , шуна хаьржина [къастийна] к1ентарий [битана] ?! 
17.Цáрех цхьанна кхаъ баьккхича , Къинхетамечунна [зудберашца] шá масал дáлийначуьнца , 1аржлой д1ах1утту цуьнан юьхь  , шá г1айг1ане [оьг1азе] волуш . 
18.Шá хаздолчуьнгахь кхиош , къовсамехь шá билгала воцург-ай ?! 
19.Цара дира [хилийтара] шаьш Къинхетамечуьнан лайш долу малийкаш - сте . Уьш теш бара [тов] цéран кхолларан т1ехь ?! Цéран тоьшалла д1аяздийр ду , цаьрга [цуьнах] жоп доьхур  ду  
20.Цáра элира : « Къинхетамечунна лиънехь оха цаьрна [малийкашна] лолла [1ибáдат] дийра ма дáцара . Цéран ма дац цуьнах [дерг] хаар . Уьш ма бац [цу т1ехь] харцлуьйш бен » . 
21.Оха царна делла ткъа цул [къуръáнал] хьалха [Аллах1 вόцучунна 1ибáдат де бόху] жайна , [т1аккха] уьш шех [цό бόхург дарца] тасабелла болуш ?! 
22.Мелхό а , цара элира : « Баккъалла а тхуна карийра тхан дай [цхьана] дин [новкъа] т1ехь , баккъалла а тхо цéран лараш т1ехь нисделла ма ду » . 
23.Иштта , Оха хьажийна ма вац хьоьл хьалха [цхьанá] юьрта [цхьá] д1ахьéдархό [кхéрамтасархо] , цуьнан [юьртан] хьоладайша [зовкх-хьéгархόша аш санна] аьллá бен : « Баккъалла а тхуна карийна тхан дай [цхьана] дин [миллат] т1ехь , баккъалла а тхо цéран ларашна т1аьхьах1иттина ма ду » 
24.Ахьа ала : « Шун дай шéна т1ехь шуна карийначул а т1ех нийсаниг ас шуна деачá а [царна т1аьхьадόзу шу] ?! » . Цара элира : « Баккъалла а тхо , шу шéца [Дáла] дахкийтинчух тéшаш ма дац » .
25.[т1аккха] Оха ч1ир ийцира цаьргара . Хьажа мýха хилла [элчанаш] харцбечéран чаккхе !
26.Ибрах1има элира шен дéгá а , шен къόмé а : « Баккъалла а со ц1ена ву-кх аша [шéна] 1ибáдат дечух . 
27.Шá со кхоьллинарг вόцучух . Баккъалла а Цо со [дин т1е] нисвийр ву » . 
28.Цо дира и [Дéла цхьаъ вар] , шен т1аьхьéнехь дуьсур долу дош . Уьш [динé] юхаберзийтархьама . 
29.Мелхό а , Аса зовкх хьегийтина х1окхаьргá [керстане] а , цéран дайшкá а царна бакъ дерг а , [и] билгалде элчá а вáллалц  
30.Ткъа шайга бакъдерг деача , цара элира : « Х1ара бозбуунчалла ду . Баккъалла а тхо цуьнах тéшаш дац » . 
31.Цара элира : « Х1ара къуръáн доссийнехьара х1окху шина юьртара сийлахь волчу [шиннах муьлххачу цхьана] стагана т1е » . 
32. Уьш бу ткъа хьан Дéлан къинхетам боькъурш ? Оха декъна цаьрна юккъехь цéран 1ар-дáхаран рицкъа дуьнéнан дáхарехь . Оха айъира цхьаберш вýкхаьрна [кхéчаьрна) т1ехула даржашкахь , цáрех цхьаберш вýкхéран г1уллакхе [хьаштé] хьовсийтархьама . Хьан Дéлан къинхетам г1оли [тоьлуш] бу цáра шá [дуьнéнахь] гулдечул а . 
33.Адамаш [керста] цхьа уммат хирдацахьара , Оха дийра дара Къинхéтамéчух цатéшачарна - цéран ц1éношна детица кхéлина тхевнаш а , шайна т1ехула уьш хьалабовлу лáмеш а , 
34.цéран ц1еношна [детица кхéлина] не1арш а , шайна т1е уьш д1атевжа маьнгеш а , 
35.[иштта] дешица кхéлина [долу] хаза [мел] дерг а . И дериггé а ма дац дуьнéнан дáхаран зовкх бен . Эхарт - [Дéлах] кхоьручаьрна ду хьан Дáлла гергахь . 
36.Ткъа шá Къинхетамениг хьахаварх букътоьхнарг [милла велахь] , Оха шайт1а т1етосу [т1ех1оттадо] цунна . Иза цуьнан [д1а ца къаьста] накъост [хьáша хир] ду . 
37.Баккъалла а цара [шайт1анаша] уьш юхабетта [нийсачу] новкъах . [амма] Царна моьтту баккъалла а шаьш нисбелла бу . 
38.Шá Тхуна [эхартахь] дуьхьал веача , цо [шайт1анé] элира : « Дá вис-кх сýнá а . хьýнá а юккъехь малхбáлéнан а , малхбузéнан а юккъéра гéналла елар-кх . Ма вон нáкъост ду-кх [хьо суна] » . 
39.[Дáла эра ду] « Тахана шуна [баннé а] пайда бийра ма бац , [дуьненахь шаьш шайна] зулам дина долчу , баккъалла а шу 1áзапехь дéкъахой [цхьаьна] хиларо »  . 
40.Хьуна хазийталур ду [тов] къорачунна , я хьýна нислур ву б1аьрзéниг а , шá билгалчу тиларехь хилларг а ?! 
41.Оха хьо [цáрел хьалха] д1акхалхавахь , баккъалла а Оха [хьоьл т1аьхьа] цаьргара ч1ир оьцур ма ю . 
42.Я Оха [хьан дáхарехь] хьуна гайтахь , шá Оха цаьрна [1áзапца] ч1áг1о йинарг , баккъалла а Тхо цаьрна т1ехь ницкъ кхόчуш ма ду .
43.Хьо тасало шá хьайга [Дáла] хьехначух . Баккъалла а хьо нийсачу новкъа т1ехь ма ву . 
44.Баккъалла а и [къуръáн] сийлалла ма ю хьунá а , хьан къόманá а . Шоьга т1аьхьа [цуьнах] жоп доьхур ма ду . 
45.Ахьа хатта , хьоьл хьалха Тхан элчанашха Óха бахкийтинчаьрга . Бинай Оха Къинхетамениг вόцург шайна 1ибáдат дан [кхи] дéланаш ?! 
46.[Дéлόра] Бакъдолуш , Оха хьажийра Муса Тхайн билгалόнашца Фир1авн а , цуьнан [тόбанан] го а болче . Цо элира : « Баккъалла а со 1áламийн Делан элча ву » 
47.Ткъа иза Тхан áяташца [билгалόнашца] шайна веача, уьш [кхаьрдаш] боьлура цáрех ! 
48.Оха цаьрна гойтуш ма яц цхьá а билгало , шен йишел [шел хьалхарчул] и йоккха йолуш бен . Оха уьш лéцира 1áзапца , [шайн тиларх] уьш юхабовлийтархьама . 
49.[т1аккха] Цара элира : « Х1ай бозбуунча ! Ахьа дéхахь тхуна хьан Дéле , [оха имдиллахь] Цό хьуна гергахь [бáла д1аъайарца] ч1áг1о йинарг . Баккъалла а тхо нислур ма ду » . 
50.Ткъа Оха шайха 1áзап д1аъайича , цáра [шайн] ч1áг1ό йόха йо . 
51.Фир1авна кхайкхира шен къόме . Цо элира : « Дац ткъа сан [дόлахь] Мисран όлаллá [паччахьаллá] а , х1ара суна к1елхула лéла тáтόлаш а ?! Шуна ца го [тов сан сийлалла] ?! » . 
52.Мелхό а , со ву-кх тоьлуш х1окху сийсаз [миска] волчул а , [толкха хиларна дуьйцург] билгала дан герга вόцучул а . 
53.[и бакъ хилча] Цунна т1е [Дáла] дешица кхéлина х1азарш доьхкинехьара , йа цуьнца малийкаш даьхкинехьара юххедевла [и бакъвеш] .
54.Шен къам сонта [áтта] хийтира цунна , муьт1ахь хилира уьш цунна . Баккъалла а уьш хилла пéсакъ къам . 
55.Цáра Тхо оьг1аздахийтинчу хена , ч1ир ийцира Оха цаьргара . Хибуха бахийтира Оха уьш бериггé а .
56.Оха бира уьш хьалхарнаш [хьéхам] а , масал а т1аьхьабόг1учаьрна . 
57.Мареман к1ант [1ийса] масална валийча , хьан къам цуьнах [доьлуш] д1адоьрзу . 
58.Цара элира : « Тхан дéланаш г1оли бу , я иза ву ?! » . Цара и [масал] хьуна ца далийра къовсарнá бен . Боккъалаъ уьш доьвнé къам ма ду . 
59.Иза [1ийса] ма вац , Оха шена [пайхамараллийца] дика динá а , Оха шех Исрáилан бéрашна масал динá а волу лай бен . 
60.Тхайна лиъча Оха [шу х1аллак дина] шун метта малийкаш кхуллур ма дара лаьттахь , шаьш [шоьл т1аьхьа] бухадуьсуш . 
61.Баккъалла а иза [къематдийнан] хéнан билгало ма ю . Шу шек ма довла цуьнах , Суна т1аьхьах1итта . Х1ара - нийса некъ бу [шуна] 
62.Шу д1ахьовза ма дойла шайт1ано [бакъόнах] ! Баккъалла а иза билгала мостаг1 ду шуна . 
63.1ийса шá билгалόнашца веанчу хéна элира : « Бакъдолуш со шуна веана кхéтамцá а , шу шéгахь дéкъало цхьадерг шуна билгала дан а . Аллах1ах кхéра , суна муьт1ахь хила . 
64.Баккъалла а Аллах1 - сан Дéлá а , шун Дéлá а ву . Аш лолла [1ибáдат] де Цунна . Х1ара - нийса некъ бу [шуна] » . 
65.Тόбанаш [1ийса хьокъехь] шайна юккъехь éкъаелира . Ма бáла [хир] бу-кх шаьш зулам [керстаналла] динчаьрна лазόчу [къемат] дийнан 1áзапах . 
66.[къематдийнан] Сахьтé - и шайна ц1аьххьана т1едáре бен хьоьжий уьш , шайна хаъадалар дόцуш ?! 
67.[массό а] Доттаг1ий оцу [къемат] дийнахь вовшийн мостаг1ий [хир] бу , [Дéлах] кхоьрурш [Дéла доьхьа хьéший] бόцурш . 
68.[Дáла эра ду] « Х1ай Сан лайш ! Тахана [цхьá] кхéрам бац шуна , г1айг1ане хир дац шу . 
69.Шаьш Тхан [Къуръáнан] áятех тешна , бусулба хилларш » . 
70. « Ялсамани чуг1о шý а , шун зударий а шаьш даккхийдеш » 
71.Царна т1ехула [ялхой] хьийзар бу дашон хéдаршцá а , кéдашцá а . Оцу чохь хир ду синош шéга сатеснарг а , [шех] б1аьрг бузург [1éбарг] а . Шу оцу чохь гуттар лаьттар ду . 
72.И ялсамани - шуна шá [Дáла] кхачийна ю , аш [диканех] деш хилларг бахьанехь . 
73.Шуна оцу чохь [масό а кéпара] шорта стом [хир] бу , цуьнах аша [бéзарг] буур болуш . 
74.Баккъалла а къинош лéтόраш , гуттар а жоьжахатин 1áзапехь [хир] бу . 
75.Дайдира дац цаьрна и , уьш оцу чохь [догдиллина] тийна [таь1на] хир бу . 
76.Оха зулам ца дина цаьрна , амма уьш бара уьш зуламхой . 
77.Цара кхайкхира : « Х1ай [ха ден] малик ! Хьан Дáла тхуна т1ехь [сихха] кхел йахьáра » . Цо элира : « Баккъалла а шу [даимнá а] дуьсур ду [цу чохь] » . 
78.[Дéлόра] Бакъдолуш Тхо даьхкира шуна бакъонца , делахь а шоьх дукхах болчаьрна бакъо цаеза . 
79.Я [мéкарло ян] сацам [кеч] бина цáра ?! Баккъалла а Тхо а ду [дуьхьал] кéчам беш . 
80.Я хéта цаьрна , баккъалла а Тхо хезаш дац цéран [нáхаца] хьуламé дерг а , шайлахь къайлаха дерг а ?! Х1аъ [хеза Тхуна] . Тхан гéланчаш ду [и] д1аяздеш цаьрна юххехь .
81.Ахьа ала : « [áладашнá] Къинхетамечуьнан бер хилча , со [хир ма] вара [цунна] 1ибáдат дечáрех  хьалхарниг » . 
82.Ц1ена ву-кх стигланашин а , лаьттин а Дéла - 1арша [Курсий] Дéла , цара х1оттόчу [харц] вáстах . 
83.Бита-ахь уьш шаьш [тиларчу] эгарехь а , ловзарехь а шайна ч1áг1о еш долчу шайн денна шаьш дуьхьалкхетталц . 
84.Иза ву , Шá стиглахь Дéла верг а , лаьттахь Дéла верг а . Иза ву хьéкъалалла дерг , хуург . 
85.Сийлахь хилла Иза , стиглашин а , лаьттин а , цаьршинна юккъéхь мел долчуьнан а όлалла Шен дерг . Цуьнгахь ду [къематдийнан] сахьт [х1оттар] хаар . Цуьнга доьрзор ду шу . 
86.Шаьш Иза вόцург кхойкхучéран дόлахь дац [цхьаннá а] т1ех1оттар [шафá1ат дар] , шá бакъонца [Дéла цхьаъ варца] тоьшалла динарг воцучуьнан , уьш хууш бу [шаьш дина тоьшалла] . 
87.[Дéлόра] Ахьа цаьрга хаьттича , хьá кхоьллина уьш , цара эра ма дара : « Аллах1а » . Ткъа [Дáлла 1ибáдат дарх] уьш д1а мýха берзабо ?! 
88.Цо áлар а : « Х1ай сан Дéла ! Баккъалла а х1орш , тéшаш къам дац » . 
89.[1адда] Бита уьш . Ахьа áла [цаьрга] : « Мáшар [бу шуна] » . [т1аьхьа] Хуур [гур] ду цаьрна [шайна хиндерг] .
03.10 .2010